Z A P I S N I K
32. sjednice Vijeća Mjesnog odbora Volovčica
održane dana 22. studenoga 2023. godine (četvrtak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Stipo Grgić, Iva Jelačić, Marko Maričić 
NENAZOČNI ČLANOVI VIJEĆA: Ivan Mlinarević
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 5 od 6 članova/ica Vijeća, što znači da Vijeće može pravovaljano odlučivati te otvara 32. sjednicu Vijeća Mjesnog odbora.
Vijeće je jednoglasno verificiralo tekst Zapisnika 31. sjednice Vijeća održane dana 19. listopada 2023. godine.
Na prijedlog predsjednice, Vijeće jednoglasno utvrđuje dopunjeni
D N E V N I   R E D
1. Stavljanje mandata članice VMO Volovčica u mirovanje
2. Izbor novog člana Mandatnog povjerenstva
3. Donošenje Plana malih komunalnih akcija VMO za 2024.
4. MO Korištenje prostora Volovčica
5. Nacrt prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
6. Prijedlog izmjena Programa građenja komunalne infrastrukture na području Grada Zagreba u 2023.
7. Nacrt prijedloga  Odluke o izmjenama Odluke o davanju u zakup i na drugo korištenje površina javne namjene
8. Aktualna komunalna problematika
9. [bookmark: _GoBack]Razno: izvješća, pitanja i prijedlozi 
Ad 1.) Stavljanje mandata članice VMO Volovčica u mirovanje
Vijeće, jednoglasno prihvaća 
I Z V J E Š Ć E
o mirovanju mandata članici Vijeća Mjesnog odbora Volovčica

I.
Mandatno povjerenstvo konstatira da je članica Vijeća Volovčica Dunja Dunda, izabrana s KANDIDACIJSKE LISTE MOŽEMO! - POLITIČKA PLATFORMA,	
ZAGREB JE NAŠ! NOVA LJEVICA – NL ZELENA ALTERNATIVA - ODRŽIVI RAZVOJ HRVATSKE - Zelena alternativa – OraH ZA GRAD, na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavila svoj mandat u mirovanje iz osobnih razloga.
II.
Sukladno odredbi stavka 2. navedenog članka Odluke mandat članice Vijeća Dunje Dunda stavlja se u mirovanje s danom dostave pisanog zahtjeva, 26. listopada 2023. 

III.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članici Vijeća. 

Vijeće, jednoglasno donosi

Z A K LJ U Č A K
o mirovanju mandata članice Vijeća
Mjesnog odbora Volovčica
I. Prima se na znanje Izvješće mandatnog povjerenstva o mirovanju mandata članici Vijeća Mjesnog odbora Volovčica.
II. Dana 26. listopada 2023. započinje mirovanje mandata iz osobnih razloga vijećnici Vijeća Mjesnog odbora Volovčica Dunji Dunda.
III. Ovaj će zaključak biti objavljen na oglasnoj ploči u sjedištu Mjesnog odbora Volovčica.
Ad 2.) Izbor novog člana Mandatnog povjerenstva
Vijeć, jednoglasno donosi

Z A K LJ U Č A K
o izboru novog člana Mandatnog povjerenstva
1. Na temelju članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/20), predsjednica Mandatnog povjerenstva, Dunja Dunda stavila je svoj mandat člana Vijeća, u mirovanje zbog osobnih razloga.
2. Na temelju članka 6. stavka 2. Poslovnika o radu Vijeća Mjesnog odbora Volovčica, kako bi se ispunio uvjet od tri člana Mandatnog povjerenstva, u Mandatno povjerenstvo Vijeća Mjesnog odbora Volovčica (u nastavku teksta: Vijeće) bira se novi član.
3. U Mandatno povjerenstvo za trećeg člana odabran/a je:
SANJA BAKOVIĆ nakon čega Mandatno povjerenstvo čine:
1. IVAN DRŽAIĆ
2. STIPO GRGIĆ
3. SANJA BAKOVIĆ
4. Za predsjednika Mandatnog povjerenstva izabran/a je IVAN DRŽAIĆ.
Ad 3.) Donošenje Plana malih komunalnih akcija VMO za 2024.
Sukladno zaprimljenoj obavijesti kako će doći do novih izmjena vezano uz donošenje Plana malih komunalnih akcija za 2024. godinu ista se odgađa se za prosinac 2023. godine.
Ad 4.) Korištenje prostora MO Volovčica
Temeljem provedene rasprave Vijeće jednoglasno donosi 
Z a k lj u č a k
o korištenju prostora
Vijeće Mjesnog odbora Volovčica odobrava jednokratno korištenje dvorane od 72m2 te čajne kuhinje i sanitarnog čvora u prostoru MO Volovčica, Kriška 20, od 15.00 sati 31.12.2023. godine do 14.00 sati 01.01.2024. godine Matici umirovljenika Peščenica-Žitnjak, Podružnica Volovčica u svrhu dočeka Nove godine, a sukladno odredbama Zaključka o prostorima mjesne samouprave. 
Ad 5.) Nacrt prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
Sukladno članku 86. stavku 2. Statuta Grada Zagreba i temeljem provedene rasprave Vijeće jednoglasno daje 
Z a k lj u č a k
o Nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
Vijeće Mjesnog odbora Volovčica daje pozitivno mišljenje o Nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
Ad 6.) Prijedlog izmjena Programa građenja komunalne infrastrukture na području Grada Zagreba u 2023.
Sukladno članku 86. stavku 2. Statuta Grada Zagreba i temeljem provedene rasprave Vijeće jednoglasno daje 
Z a k lj u č a k
o Prijedlogu izmjena Programa građenja komunalne infrastrukture na području Grada Zagreba u 2023.
Vijeće Mjesnog odbora Volovčica daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2023.
Ad7.) Nacrt prijedloga Odluke o izmjenama Odluke o davanju u zakup i na drugo korištenje površina javne namjene
Sukladno članku 86. stavku 2. Statuta Grada Zagreba i temeljem provedene rasprave Vijeće jednoglasno daje 
Z a k lj u č a k
o davanju mišljenja na prijedlog Odluke o izmjeni i dopuni Odluke o davanju u zakup i na drugo korištenje površina javne namjene

	Vijeće Mjesnog odbora Volovčica daje pozitivno mišljenje o davanju mišljenja na prijedlog Odluke o izmjeni i dopuni Odluke o davanju u zakup i na drugo korištenje površina. javne namjene
Ad 8.) Aktualna komunalna problematika
Temeljem provedene rasprave po zaprimljenom traženju građana vezano za parkiralište uz stambenu zgradu Prilaz sv. Josipa Radnika k.br. 8 da se ograniči pravo parkiranja na stanare stambene zgrade Prilaz sv. Josipa Radnika k.br. 8i temeljem uvida da je predmetna lokacija k.č. 2628/1 k.o. Peščenica javno dobro u općoj upotrebi, Vijeće Mjesnog odbora Volovčica jednoglasno utvrđuje da 
Z a k lj u č a k   1.
o rješavanju komunalne problematike
Vijeće Mjesnog odbora Volovčica nije nadležno odlučivati po podnesenom traženju.
Ad 9.) Razno
Predsjednica je izvijestila vijećnike o poduzetim aktivnostima u svezi rješavanja problematike tzv. boksova za spremnike za otpad u Kosorovoj ulici k.br. 1 – 23 kako slijedi:
jedinstvena komisija za sve ulaze u Kosorovoj ulici k.br. 1 – 23  Podružnice Čistoća donijela je novo miišljenje koje se odnosi na cijelu predmetnu lokaciju, a temeljem kojeg  predstavnici stanara mogu podnijeti Zahtjev za izdavanje rješenja za gradnju građevine gotove konstrukcije na površini javne namjene i predati. 
Slijedeće predložene lokacije za donošenje novih, jedinstvenih mišljenja u svezi rješavanja problematike tzv. boksova za spremnike za otpad su Trg Stjepana Konzula, Alfirevićeva ulica neparna strana i Ivanićgradska ulica k.br. 61 - 69.
Vijeće Mjesnog odbora Volovčica predlaže da se zatraži jedinstveno mišljenje u svezi rješavanja problematike tzv. boksova za spremnike za otpad i za lokacije Kolarove ulice k.br. 2 – 8, Kolarove ulice k.br. 10 - 12, Kolarove ulice k.br. 14, Kolarove ulice k.br. 16 i Kolarove ulice k.br. 18.
Predsjednica je izvijestila vijećnike o podnesenom traženju da se na lokaciji Tržnice Volovčica (k.č. 2363/3, MB 335533, k.o. Peščenica – javno dobro putevi) ukloni suho stablo i izvrši zamjenska sadnja te o Planu sadnje stabala za 2024. godinu.
Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 19.12.2023. godine s početkom u 18:00 sati.
Dovršeno u 19.00 sati.
KLASA: 024-08/23-03/2156
URBROJ: 251-13-11-11/008-23-3
Zagreb, 22. studenog 2023.
Predsjednica
Vijeća Mjesnog odbora Volovčica
Iva Jelačić, v.r.


